Eestis, ma ütleks taustainfoks natuke, et Eestis on registreeritud 9 kirikut ja 9 koguduste liitu. Lisaks sellele 70 üksikkogudust. Kirikutest liikmete arvu poolest suuremad on Eesti Evangeelne Luterlik Kirik, Eesti Apostlik Õigeusu Kirik, Moskva Patriarhaadi Eesti Õigeusu Kirik, Rooma Katoliku Kirik, Eesti Kristlik Nelipühi Kirik. Ja koguduste liitudest, kus on liikmeid üldiselt vähem, siis suuremad, Eesti Jehoovatunnistajate  Koguduste Liit, Eesti Evangeeliumi Kristlaste ja Baptistide Koguduste Liit, Adventistide Koguduste Eesti Liit. Ja üksikogudustest tooksin näiteks Armeenia Apostliku Kiriku Eesti Püha Gregoriuse Kogudus, kus meie andmetel on üksikkogudustest kõige rohkem liikmeid. Kokku on 9 kirikut ja 9 koguduste liitu, neile lisaks üksikkogudused. Aitäh!